Упраўленне па адукацыі

 Мінскага райвыканкама

Дзяржаўная ўстанова адукацыі

 “Навасельскі яслі-сад”

**Канспект**

**комплекснага занятку па адукацыйных галінах “Развіццё маўлення і культуры маўленчых зносін” і “Дзіця і грамадства”**

 **ў старэйшай групе**

**Тэма: Кірмаш цацак**

 Выхавацель дашкольнай адукацыі

 Гардзейчык К.І.,

 другой кваліфікацыйнай катэгорыі

 вышэйшая адукацыя

аг.Наваселле

***Задачы:***

- фарміраваць уменне дзяцей утвараць прыметнікі ад назоўнікаў; апісваць цацку па пытаннях; фарміравацьудзяцей цікавасць да прадметаў рукатворнага свету: беларускай цацкі і матэрыялам, з якога яна зроблена;

**-** развівацьактыўнае маўленне дзяцей, слоўнікавую творчасць;цікавасць да працы дарослых;

- выхоўваць любоў да роднай мовы і павагу да культурных традыцый беларускага народа;

Папоўніць слоўнікавы запас словамі: лялькі-крупяніцы,зёлкавыя, пелянашкі, круцяніцы, цацкі-свістулькі.

***Абсталяванне:*** пакой аформлены ў выглядзе кірмашу; набор беларускіх цацак з гліны і лялек з ільну, саломы і інш.; фотаздымкі з серыі “Цацкі”.

**Ход занятку**

1. Арганізацыйны момант.

Вых. Дзеці, да нас сёння прыйшлі госці. Давайце з імі павітаемся.

Дзеці: Добры дзень!

Вых. Мне сёння паштальён перадаў ліст. На ім адрас: Навасельскі яслі- сад старэйшая група. А ў ім загадкі, я не магу іх адгадаць. Дапамажыце, калі ласка. Загадкі:

Яго б’юць,

А ён не плача.

Яго кідаюць,

А ён скача. (Мяч.) (на экране паказваецца фотаздымак цацкі “Мяч”)

Сукенку носіць,

Есці не просіць.

Паслухмяная заўжды,

Прыгажуня як і ты. (Лялька) (на экране паказваецца фотаздымак цацкі )

*(На экране паказваюцца фотаздымкі цацак)*

Вых: Дзеці, як адным словам можна назваць гэтыя рэчы? (Правільна, цацкі)

* Ксюша, а для чаго яны патрэбны? (З цацкамі можна гуляць.). Малайчынка, Ксюша.
* Паша, скажы, для каго іх вырабляюць?(Цацкі вырабляюць для нас, дзяцей). Правільна, Паша. Адказаў поўным сказам.
* Ліза, ведаеш, дзе вырабляюць цацкі? Саша, дапамажы ёй. (На фабрыках вырабляюць цацкі.). Так, разумнічак ты мой.
* Дзе прадаюць іх? Лялькі і іншыя цацкі прадаюць у крамах, магазінах.

*На экране паказваюцца фотаздымкі дзяцей, якія гуляюць; фабрыкі цацак,цацачнай крамы.*

* Малайцы, дзеці! А вы ведаеце, што раней не было ні фабрык па вырабу цацак, ні цацачных крам? Але цацкі былі!.. Хто ж іх вырабляў і дзе яны прадаваліся?! Хочаце даведацца?.. Тады пайшлі на кірмаш. Але папасці туды могуць не ўсе, а толькі тыя, хто за мной паўторыць скорагаворку:

Раскажыце пра пакупкі!

Пра якія пра пакупкі!

Пра пакупкі, пра пакупкі,

Пра пакупачкі мае!

*Дзеці паўтараюць: усе разам, дзяўчынкі, хлопчыкі.*

Як добра вы прагаварылі. Можам усе адпраўляцца на кірмаш на коніку. Дзеці, давайце паклічам Сіўку-варонку.

Дзеці ўсе разам: – Сіўка-варонка, паехалі на кірмаш!

*Імітуюць язду на коніку.*

Гандляр 1: Калі ласка, даражэнькія, заходзьце на кірмаш.

 Выхавацель: Колькі тут цікавых вырабаў!..

Гандляр 2: Падыходзь, налятай! Усё, што хочаш, выбірай!

В: А чым вы гандлюеце?

Г 1: Вось здагадайцеся , што ляжыць у маёй каробцы:

З гліны мы яго ляпілі,

Потым у печы абпалілі,

Навучыўся ён спяваць.

Не дае нікому спаць. Што гэта?

Правільна свістулька- пеўнік.

Дзеці хорам: Спадарыня, гандлярка! Мы твае цацкі жадаем набыць!

Толькі вось не ведаем,

Чым табе плаціць?

Г 1: Я з вас багата не вазьму.

За цацкі запрашаю я вас у гульню.

Г 2: Але гульня гульні розніца. Гульня называецца “Раскажы пра тавар”

*Гульня “Раскажы пра тавар”*

 *Выхавацель паказвае цацку і пытаецца:*

*–*Ваня, адкажы, *што гэта за цацка?*

*- З якіх частак яна складаецца?*

*–Зчаго зроблена свістулька?*

*-Для чаго яна патрэбна?*

 *-Хто вырабляе?*

Г 2: Малайчынка. Трымай сваю свістульку. Была мая, а зараз чыя? (свістулька мая – свістулька Пашава)

Г 1 У мяне не толькі пеўнікі-свістулькі ёсць і птушачкі - пяюшачкі , і коцік-варкоцік, і козлік рагаты з барадою калматай.

Г 2: Налятай, выбірай, сабе свістульку купляй!!!

 *Гульня “ Чыя свістулька”*

(*Раздае і пытае: “Была мая , а зараз чыя?)*

Ва ўсіх ёсць свістулькі? Паспрабуйце , зайграйце на маіх гліняных цацках…

Нам усім у рукі далі цацку- свістульку.

Паспрабуем заіграць песню – забаўлянку.

*Дзеці забаўляюцца са свістулькамі (дыхальнае практыкаванне).*

Г – Як вы добра забаўляліся з маімі цацкамі-свістулькамі. А ў нас не толькі свістулькі ёсць, паглядзіце дзеці… Ксюша, што ў мяне ў руках? (поўны адказ:- Вы трымаеце кароўку(зубра). Правільна, ёсць і зубр, і кароўка. З чаго яны ўсе зроблены, Маргарыта? Малайчынка, гэтыя цацкі зроблены з гліны. Таму цацкі якія, Саша? Правільна , гліняныя. Юля паўтары поўным адказам. Цацкі зробленыя з гліны – гліняныя. Малайцы! Вырабіў іх ганчар. А паглядзіце, які яшчэ ёсць маленькі гарлачык, з ім таксама можна пагуляць.

 Выхавацель: А мы з гарлачыкам гульню ведаем…

*Гульня “Гарлачык”*

Вых: Дзякуй вам. Пойдзем далей.

Г 3: Многа грошай не бяром,

Амаль дарам аддаём.

Г 4: Ну чаго стаіш, кабета?

Падыходзь, купляй тавар.

В: Чым, гаспадынька, гандлюеш?

Г 3: У нас тавар няпросты, старадаўні – лялькі, з якімі гуляла мая бабуля.А рабіць іх навучыла яе бабуля. Раней дзіцячых садоў не было.

Г 4: Дарослыя , каб прабавіць дзецям час,сталі вырабляць розныя цацкі з таго, што было пад рукой і дазвалялася ў гульню: ніткі, рэшткі палатна , дрэва, салома, лён.

Г 3: Яны не падобны на сучасныя , але мне вельмі падабаюцца.

вось гэтыя лялькі называюцца круцяніцы,бо іх круцяць, перакручваюць. А гэтыя крупяніцы, бо робяць з крупы.

 Папялушка , бо яе набівалі попелам. Адарак, бо рабілі ў падарунак. Пеляналка, бо яе пеляналі. Зёлкавая, бо набіта духмянымі зёлкамі.

Дзеці хорам: Спадарыня, гандлярка! Мы твае цацкі жадаем набыць!

Толькі вось не ведаем,

Чым табе плаціць?

Г 4: Я з вас багата не вазьму, за лялькі запрашу я з вас гульню, але гульня гульні розніца, пагуляем у гульню”Якая цацка”

 *Гульня “ Якая цацка?”*

Лялька з травы – травяная, з саломы – саламяная, з льну – ільняная, з паперы – папяровая , з нітак – ніцяная, з палатно– палатняная.

Якія ж вы малайцы. За гэта я яшчэ падарую ляльку-пелянашку. Як з ёй можна пагуляць? Правільна, яе можна палюляць.

Г 3 :А вы ведаеце, што з лялькамі не толькі гулялі?

Г 4:Лялькі дапамагалі дзецям падрыхтавацца да дарослага жыцця.

Г 3: Вось такую ляльку, напрыклад, мама шыла для дачушкі і дарыла ёй у 6 гадоў.

Г 4: А ведаеце для чаго ?

Г 3: Каб навучыць яе варыць кашу.

 Дзеці садзяцца на дыванок

*Гульня“Звары кашу”*

– Воля, Волечка, ты наша!

Паспрабуй зварыць нам кашу!

 – Я яшчэ зусім малая,

 Не магу зварыць сама я.

* Волечка, пастаў радком

Ляльку побач з чыгунком.

Проса насыпай з мяшка,

Роўненька да паяска.

Ды па шыйку лі вады

І адразу ў печ садзі.

 Узялася Волечка за справу:

Рыхтаваць смачную страву.

Наша Вольга горда кажа:

* Вельмі проста рабіць кашу:

Чыгунок, вада і проса –

Будзе каша па запросу.

Проса сыплю я з мяшка

Роўненька да паяска.

Ды па шыйку лью вады,

Стаўлю ў печку, вось сюды.

Наша Волечка малая

Шчыльна крышку закрывае.

Вось і проса добра пляша

І так смачна пахне каша.

Вых: Дзеці, давайце скажам вялікі дзякуй і пойдзем да наступнага гандляра.

Г 3: Пачакайце, я бачу, што ў вас сёння многа гасцей. Я для іх падрыхтавала падарункі. Але і ім дарма іх не аддам ,няхай адгадаюць загадку, з чаго ён зроблены. Даша, дапамажы мне, загадай гасцям загадку.

*Дзяўчынка:* Чуеш, хлопча, мой ты голас,

Я трымала хлебны колас.

 А цяпер магу стаць птушкай,

І канём, і, нават, мушкай

Не ламай мяне, не комкай,

Асцярожна, я ……(саломка)

Дзеці раздаюць гасцям падарункі.

*Выходзяць дзед з бабай*

Дзед: Здароў, кума!

Баба: Здароў, куманёк!

Дзед: Ці далёка шлях трымаеш?

Баба: Ды вось, на кірмаш прыйшла! А ты ўжо быў на кірмашы?

Дзед: Быў!

Баба: А каго там бачыў?

Дзед:Бачыў, як на ланцугу вялі бязрогую, бясхвостую карову. Вочы ў яе вузенькія, а лоб шырокі.

Баба: Хіба ж гэта карова была? Гэта ж мядзведзь!

Дзед:Які мядзведзь? Я раней бачыў мядзведзя. Ён не такі! Мядзведзь шэры, у яго хвост доўгі, рот вялікі з вострымі зубамі.

Баба: Сябры, хіба ж мядзведзь такі бывае? Хто гэта быў? (Воўк.)

Дзед: Не, браточкі, вы памыляецеся. Воўк маленькі, у яго вочкі касыя, вушы доўгія. Ён з горкі на горку скача, ад сабак уцякае.

Баба: Гэта ж заяц! Але байка без канца, што кабыла без хваста!

Дзед: Кірмаш гудзе, вяселле ідзе!

Баба: Вой, колькі дзетачак! Кум, а ну, купі што-небудзь дзяўчаткам!

Дзед:Спачатку няхай мае загадкі адгадаюць.

 Дзед загадвае дзецям загадкі.

Гульня “Бабка Еўка дзед Талаш”

Дз: Малайцы, дзетачкі. Паважаная, прадайце, калі ласка, мне для дзетачак цукерачак.

Г 5: Цукеркі не прадаюцца, а за вясёлы танец раздаюцца.

Баба: Ой, топну нагой,

Ды прытопну другой!

Колькі я не тапачу,

Танцаваць яшчэ хачу! Дзеці танцуюць.

ДЗ: Ну што? Зарабілі мы цукеркі?

Г: А як жа ? Поўны кошык. Частуйцеся, калі ласка!

В: Дзеці, давайце скажам вялікі дзякуй гандлярам.

***Рэфлексія:*** Выхавацель: - Дзеці, паглядзіце і ўспомніце, якія цацкі мы з вамі набылі на кірмашы? Адказы дзяцей.

 А зараз на развітанне пачытаем нашым гасцям вершы

*Вершы:*

*Даўно прыйшла да высновы…….*

*Твар румяненькі…….*

*Блакіт нябёс……*

*Песня”Беларусь****”***